FI Euroopan unionin virallinen lehti CE 84/79

(2004/C 84 E/0084)

KIRJALLINEN KYSYMYS E-3669/03

esittäjä(t): María Sornosa Martínez (PSE) komissiolle

(9. joulukuuta 2003)

Aihe: Apinatarha Camarlesissa

Centre de Recherches Primatologiques -niminen yritys toi jokin aika sitten Espanjaan yhteensä 298 makaki-apinaa, jotka on määrä sijoittaa Camarlesissa (Tarragonassa) sijaitsevaan eläinkokeita tekevään apinatar-haan. Komissio sai tietää asiasta jo aikaisemmin, kun esitin kirjallisen kysymykseni E-2259/02 (1). Katalonian aluehallituksen ympäristöasioista vastaava osasto (Departament de Medi Ambient de la Generalitat de Catalunya) on takavarikoinut maahantuodut apinat siihen saakka, kunnes on saatu varmuus siitä, etteivät ne levitä tartuntoja tai tauteja väestön keskuuteen.

Espanjan viranomaiset ovat toistaiseksi evänneet apinatarhan toimiluvat. Itsehallintoalueen hallitukselta odotetaan parhaillaan lopullista päätöstä asiasta. Pyydän komissiota kuitenkin ottamaan kantaa seuraaviin kysymyksiin:

— Eikö komissio katso, että suunnitteilla olevien laitosten toimintasuunnitelma antaa aiheen ryhtyä toimiin Espanjan viranomaisia vastaan, jotta voitaisiin varmistaa, että apinatarha noudattaa toiminnassaan direktiivin 86/609/ETY (2) eläinkokeiden tarpeettoman päällekkäisyyden välttämistä koskevan 22 artiklan säännöksiä?

— Onko komissio valmis ryhtymään toimiin, jotta voitaisiin varmistaa, että sekä kyseinen yhtiö että Espanjan viranomaiset noudattavat edellä mainitun direktiivin 5, 14 ja 15 artiklaa?

— Tietääkö komissio, että suurin osa yhteisöön tuoduista apinoista on pitkähäntämakakeja (macaca fascicularis) ja että laji on julistettu rauhoitetuksi lajiksi villieläimistön ja -kasviston uhanalaisten lajien kansainvälistä kauppaa koskevassa yleissopimuksessa (CITES) ja luokiteltu lähes uhanalaiseksi? Tietääkö

komissio, että alkuperämaat — pääasiassa Malesia ja Filippiinit — kielsivät aikoinaan pitkähäntämaka-kien (macaco cangrejero, joka on toinen tuoduista lajeista) viennin maasta?

Margot Wallströmin komission puolesta antama vastaus

(26. tammikuuta 2004)

Komission tietoon ei ole tullut tietoja, jotka viittaisivat siihen, että kokeisiin ja muihin tieteellisiin tarkoituksiin käytettävien eläinten suojelusta 24 päivänä marraskuuta 1986 annetun neuvoston direktiivin 86/609/ETY 22 artiklan säännöksiä ei noudatettaisi.

Direktiivin 5, 14 ja 15 artikla koskevat eläinten hoitoa ja säilytystä, henkilökunnan koulutusta ja eläimiä kasvattavien ja toimittavien laitosten hyväksyntää, ja niiden soveltaminen kuuluu kansallisten viranomaisten toimivaltaan. Komission tietoon ei tähän mennessä ole tullut tietoja, jotka viittaisivat siihen, että näitä säännöksiä ei noudatettaisi, ja näin ollen komissiolla ei ole perusteita tutkia asiaa.

Komissio on tietoinen siitä, että kyseinen Macaca fascicularis -laji sisältyy CITES-sopimuksen liitteeseen II ja sitä vastaavaan luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 liitteeseen B (3). Tällaisten lajien tuonti yhteisöön on sallittua vain, jos alkuperämaa on myöntänyt asianmukaisen vientiluvan (ja tällöin noudattanut joidenkin maiden vientikieltopäätöksiä) ja jos kyseinen jäsenvaltio — tarvittaessa muita jäsenvaltioita kuultuaan — katsoo, että tuonti ei ole uhka lajin säilymiselle. Tässä asiassa komission käytettävissä olevat tiedot viittaavat siihen, että apinoita ei oteta alkuperäisistä luonnonvaraisista populaatioista. Näin ollen tuonnilla, johon sovelletaan vientilupasäännöstä, ei ole rikottu CITES-sopimusta tai asetusta (EY) N:o 338/97.

(1) EYVL C 309 E, 12.12.2002, s. 214.

(2) EYVL L 358, 18.12.1986, s. 1.

(3) EYVL L 61, 3.3.1997.